b'\n_START_ARTICLE_\nBlanqueta perfumada\n_START_SECTION_\nAspecte i distribuci\xc3\xb3\n_START_PARAGRAPH_\n\xc3\x89s una esp\xc3\xa8cie generalitzada a tota Europa i \xc3\x80sia, incloent el subcontinent indi, Jap\xc3\xb3 i el Magrib i Am\xc3\xa8rica del Nord. _NEWLINE_Igual que en altres papallones "blanques", els sexes difereixen. La femella t\xc3\xa9 dos punts a cada ala davantera i el mascle nom\xc3\xa9s en t\xc3\xa9 un. Les venes de les ales de la femella estan en general marcades m\xc3\xa9s fortament. La superf\xc3\xadcie inferior de les ales posteriors \xc3\xa9s de color groc p\xc3\xa0l\xc2\xb7lid amb les venes ressaltades per escates negres que li donen un tint verd\xc3\xb3s. Per a pondre els seus ous prefereix les cruc\xc3\xadferes silvestres. Els mascles emeten una feromona sexual que \xc3\xa9s perceptible per a l\'\xc3\xa9sser hum\xc3\xa0, el citral, el component b\xc3\xa0sic de l\'oli de la pell de la llimona.\n_START_SECTION_\nCicle de vida i plantes nutr\xc3\xadcies\n_START_PARAGRAPH_\nEls ous s\xc3\xb3n dipositats individualment en una \xc3\xa0mplia gamma de plantes nutr\xc3\xadcies, incloent Sisymbrium officinale, Alliaria petiolata, Cardamine pratensis, Rorippa nasturtium-aquaticum, Sinapis arvensis, Cardamine amara, Brassica oleracea i Raphanus raphanistrum. Per aix\xc3\xb2 rarament \xc3\xa9s una plaga en jardins o conreus de camp.  _NEWLINE_L\'eruga \xc3\xa9s de color verd i es camufla b\xc3\xa9. Quan arriba a la darrera fase \xc3\xa9s verda amb berrugues negres, de la qual sorgeixen p\xc3\xa8ls blanquinosos i negrencs. T\xc3\xa9 una l\xc3\xadnia m\xc3\xa9s fosca al llarg de la part posterior i una l\xc3\xadnia groga als costats. Per sota \xc3\xa9s de color gris blanquin\xc3\xb3s. _NEWLINE_Igual que altres esp\xc3\xa8cies de Pieris passa l\'hivern com a pupa. \xc3\x89s de color verd amb les parts elevades de color groguenc i marr\xc3\xb3. Aquesta \xc3\xa9s la forma m\xc3\xa9s freq\xc3\xbcent, tot i que varia del color groguenc al grisenc o marron\xc3\xb3s.\n_START_SECTION_\nH\xc3\xa0bitat\n_START_PARAGRAPH_\nPieris napi es troba en llocs humits, coberts d\'herba amb una mica d\'ombra, en marges de bosc, tanques, prats i valls boscoses. Les darreres generacions amplien el seu h\xc3\xa0bitat a la recerca de plantes nutr\xc3\xadcies alternatives en llocs secs i florits. A la Mediterr\xc3\xa0nia tamb\xc3\xa9 es troba en\xc2\xa0matolls al voltant dels rierols de muntanya i en les planes d\'inundaci\xc3\xb3 amb Nasturtium officinale. Es troba des del nivell del mar fins a gran altitud (2500 m a Europa Central, 2600 m a It\xc3\xa0lia, 3600 m al Marroc).\n_START_SECTION_\nTemps de vol\n_START_PARAGRAPH_\nLes generacions varien segons la ubicaci\xc3\xb3, l\'elevaci\xc3\xb3 i la temporada. Al nord d\'Europa hi ha dues o tres generacions d\'abril a principis de setembre. En zones m\xc3\xa9s c\xc3\xa0lides i en alguns bons anys hi ha una quarta generaci\xc3\xb3. Al sud d\'Europa hi ha tres o m\xc3\xa9s generacions que es superposen parcialment des de mar\xc3\xa7 fins octubre.\n_START_SECTION_\nComportament\n_START_PARAGRAPH_\nInvestigacions recents ha demostrat que quan els mascles s\'aparellen amb una femella, injecten salicilat de metil juntament amb el seu esperma. L\'olor d\'aquest compost repel\xc2\xb7leix altres mascles, assegurant aix\xc3\xad la paternitat dels ous del primer mascle. _NEWLINE_Despr\xc3\xa9s de l\'aparellament la femella mostrar\xc3\xa0 una postura negativa cap altres mascles alliberant salicilat de metil durant els festeigs posteriors. L\'alliberament d\'aquest anti-afrodis\xc3\xadac acabar\xc3\xa0 r\xc3\xa0pidament amb el seguici. Els mascles s\xc3\xb3n molt sensibles a les difer\xc3\xa8ncies en els nivells de salicilat de metil, i utilitzaran aquest sentit per influir en el seu comportament d\'aparellament. No obstant aix\xc3\xb2 una femella verge mostrant una postura molt similar alliberar\xc3\xa0 una qu\xc3\xadmica diferent que\xc2\xa0perllongar\xc3\xa0 el ritual de festeig. Els mascles s\xc3\xb3n m\xc3\xa9s sensibles a aquestes difer\xc3\xa8ncies qu\xc3\xadmiques i posturals, i poden discriminar entre una femella verge receptiva i una femella aparellada poc receptiva. _NEWLINE_El mascle d\'adult d\'aquesta esp\xc3\xa8cie t\xc3\xa9 una olor distintiva que s\'assembla a la mariallu\xc3\xafsa. _NEWLINE_En general les femelles que s\'aparellen diverses vegades tenen una major temps de fecunditat, ponen ous m\xc3\xa9s grans i viuen m\xc3\xa9s temps en comparaci\xc3\xb3 amb les femelles que s\'aparellen nom\xc3\xa9s una vegada. En la majoria dels organismes \xc3\xa9s la femella la que m\xc3\xa9s contribueix a la reproducci\xc3\xb3 de la descend\xc3\xa8ncia, ja que ella ha d\'invertir en un ou i despr\xc3\xa9s portar el zigot. _NEWLINE_Els mascles, d\'altra banda, nom\xc3\xa9s proporcionen un espermatozoide que \xc3\xa9s de baix cost. En Pieris napi, per\xc3\xb2, l\'aparellament \xc3\xa9s extraordin\xc3\xa0riament cost\xc3\xb3s per als mascles, ja que l\'ejaculaci\xc3\xb3 produ\xc3\xafda no nom\xc3\xa9s cont\xc3\xa9 els espermatozoides, sin\xc3\xb3 que tamb\xc3\xa9 cont\xc3\xa9 subst\xc3\xa0ncies access\xc3\xb2ries. Aquestes subst\xc3\xa0ncies fan de mitjana el 15% de la massa corporal masculina i s\'incorporen en els teixits reproductius durant el proc\xc3\xa9s d\'aparellament. Per tant, el dot donat pels mascles en l\'aparellament constitueix un esfor\xc3\xa7 inversor. _NEWLINE_En Pieris napi, el regal nupcial \xc3\xa9s un exemple de cooperaci\xc3\xb3 sexual cap a un inter\xc3\xa8s com\xc3\xba tant de mascles com de femelles. L\'exist\xc3\xa8ncia de nutrients en l\'ejaculaci\xc3\xb3 \xc3\xa9s benefici\xc3\xb3s per les femelles perqu\xc3\xa8 augmenta la seva longevitat i fecunditat, i finalment promou reaparellaments.\n_START_SECTION_\nTaxonomia\n_START_PARAGRAPH_\nAlgunes autoritats consideren que Pieris napi pot ser una superesp\xc3\xa8cie que inclouria Pieris virginiensis, Pieris oleracea i Pieris bryoniae.\xc2\xa0'